CELEX: 32016D0969
Language: sl
Date: 2016-06-15 00:00:00
Title: Izvedbeni sklep Komisije (EU) 2016/969 z dne 15. junija 2016 o določitvi standardnih zahtev za poročanje o nacionalnih programih za izkoreninjenje, obvladovanje in nadzor živalskih bolezni in zoonoz, ki jih sofinancira Unija, ter o razveljavitvi Izvedbenega sklepa 2014/288/EU (notificirano pod dokumentarno številko C(2016) 3615) (Besedilo velja za EGP)

17.6.2016   
               
               
                  SL
               
               
                  Uradni list Evropske unije
               
               
                  L 160/94
               
            IZVEDBENI SKLEP KOMISIJE (EU) 2016/969
      z dne 15. junija 2016
      o določitvi standardnih zahtev za poročanje o nacionalnih programih za izkoreninjenje, obvladovanje in nadzor živalskih bolezni in zoonoz, ki jih sofinancira Unija, ter o razveljavitvi Izvedbenega sklepa 2014/288/EU
      
         
            (notificirano pod dokumentarno številko C(2016) 3615)
         
      
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 652/2014 Evropskega parlamenta in Sveta z dne 15. maja 2014 o določbah za upravljanje odhodkov v zvezi s prehransko verigo, zdravjem in dobrobitjo živali ter v zvezi z zdravjem rastlin in rastlinskim razmnoževalnim materialom, spremembi direktiv Sveta 98/56/ES, 2000/29/ES in 2008/90/ES, uredb (ES) št. 178/2002, (ES) št. 882/2004 in (ES) št. 396/2005 Evropskega parlamenta in Sveta, Direktive 2009/128/ES Evropskega parlamenta in Sveta in Uredbe (ES) št. 1107/2009 Evropskega parlamenta in Sveta ter razveljavitvi sklepov Sveta 66/399/EGS in 76/894/EGS ter Odločbe Sveta 2009/470/ES (1) in zlasti člena 36(5) Uredbe,
      ob upoštevanju naslednjega:
      
                  (1)
               
               
                  Uredba (EU) št. 652/2014 med drugim vsebuje določbe za upravljanje odhodkov v zvezi s prehransko verigo in zdravjem živali ter zahteve glede predložitve in vsebine nacionalnih programov za izkoreninjenje, obvladovanje in nadzor živalskih bolezni in zoonoz.
               
            
                  (2)
               
               
                  Prvi odstavek člena 14 Uredbe (EU) št. 652/2014 določa, da morajo države članice za vsak odobreni letni ali večletni nacionalni program Komisiji vsako leto do 30. aprila predložiti podrobno letno tehnično in finančno poročilo za predhodno leto.
               
            
                  (3)
               
               
                  Drugi odstavek člena 14 Uredbe (EU) št. 652/2014 določa, da morajo države članice za vsak odobreni nacionalni program Komisiji vsako leto do 31. avgusta predložiti vmesno finančno poročilo.
               
            
                  (4)
               
               
                  Člen 15 Uredbe (EU) št. 652/2014 določa, da morajo države članice za vsak odobreni nacionalni program Komisiji vsako leto do 30. aprila predložiti zahtevek za plačilo za programe, izvedene v predhodnem letu.
               
            
                  (5)
               
               
                  Člen 5 Izvedbenega sklepa Komisije 2014/288/EU (2) določa, da morajo države članice za programe, ki se izvajajo od 1. januarja 2015 predložiti vmesna in končna poročila prek spleta, pri čemer uporabijo ustrezne standardne elektronske predloge, ki jih zagotovi Komisija (razen za programe za nekatere bolezni živali iz akvakulture).
               
            
                  (6)
               
               
                  Člen 4 Izvedbenega sklepa 2014/288/EU določa informacije, ki jih je treba zagotoviti v poročilih.
               
            
                  (7)
               
               
                  Za uskladitev z razvijajočo se zakonodajo Unije bi bilo treba standardne elektronske predloge za vmesna in končna poročila, vključno z zahtevki za plačilo, ki so na voljo na spletišču Komisije, uporabljati za veterinarske programe za afriško prašičjo kugo, aviarno influenco, bolezen modrikastega jezika, govejo brucelozo, brucelozo ovc in koz, klasično prašičjo kugo, steklino, okužbo s salmonelo pri nekaterih populacijah perutnine, govejo tuberkulozo in transmisivne spongiformne encefalopatije, da bi se olajšalo uvajanje potrebnih sprememb ali vključevanje dodatnih podrobnosti. Komisija bo države članice v okviru Stalnega odbora za rastline, živali, hrano in krmo obvestila in z njimi razpravljala o vseh potrebnih spremembah standardnih elektronskih predlog. Posodobljene standardne elektronske predloge bodo na voljo na spletišču Komisije in se bodo prav tako poslale vsem državam članicam najpozneje prvi teden junija (vmesna poročila) in najpozneje prvi teden marca (končna poročila in zahtevki za plačilo) zadevnega leta.
               
            
                  (8)
               
               
                  Za druge bolezni, ki niso zajete v standardnih elektronskih predlogah, in za bolezni živali iz akvakulture velja, da je uporaba standardnih neelektronskih predlog glede na majhno število odobrenih programov v lanskem letu ustrezno orodje za predložitev poročil, zaradi česar oblikovanje posebnih elektronskih predlog ni potrebno.
               
            
                  (9)
               
               
                  Zaradi jasnosti bi bilo treba Izvedbeni sklep 2014/288/EU razveljaviti in ga nadomestiti s tem sklepom.
               
            
                  (10)
               
               
                  Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJI SKLEP:
      Člen 1
      Za nacionalne programe, ki so odobreni za finančni prispevek Unije in zadevajo afriško prašičjo kugo, aviarno influenco, bolezen modrikastega jezika, govejo brucelozo, brucelozo ovc in koz, klasično prašičjo kugo, steklino, okužbo s salmonelo pri nekaterih populacijah perutnine, govejo tuberkulozo in transmisivne spongiformne encefalopatije, vmesna in letna poročila (vključno z zahtevki za plačilo) vsebujejo informacije iz obrazcev iz prilog I in II k temu sklepu.
      Člen 2
      Vmesna in letna poročila iz člena 1 se predložijo prek spleta, pri čemer se uporabijo ustrezne standardne elektronske predloge iz prilog I in II.
      Člen 3
      Za druge bolezni, ki niso zajete v elektronskih predlogah, Komisija oblikuje predloge za poročila ad hoc in jih zagotovi zadevnim državam članicam. Poročila se predložijo po pošti ali elektronsko.
      Za letno poročilo o boleznih živali iz akvakulture države članice uporabijo ustrezno predlogo iz Priloge III in poročilo predložijo po pošti ali elektronsko.
      Člen 4
      Izvedbeni sklep 2014/288/EU se razveljavi.
      Člen 5
      Ta sklep se uporablja za predložitev vmesnih poročil in letnih poročil, vključno z zahtevki za plačilo, o programih, ki se izvajajo od leta 2016.
      Člen 6
      Ta sklep je naslovljen na države članice.
      
         V Bruslju, 15. junija 2016
         
            
               Za Komisijo
            
            Vytenis ANDRIUKAITIS
            
               Član Komisije
            
         
      
      
         (1)  UL L 189, 27.6.2014, str. 1.
      
         (2)  Izvedbeni sklep Komisije 2014/288/EU z dne 12. maja 2014 glede standardnih zahtev za poročanje o nacionalnih programih izkoreninjenja, nadzora in spremljanja nekaterih živalskih bolezni in zoonoz, ki jih sofinancira Unija, in o razveljavitvi Odločbe 2008/940/ES (UL L 147, 17.5.2014, str. 88).
      
         PRILOGA I
         Posebna predloga v formatu PDF, ki se uporablja za pripravo in predložitev vmesnih poročil o nacionalnih programih iz člena 2 je na voljo na spletišču GD SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm.
      
      
         PRILOGA II
         Posebna predloga v formatu PDF, ki se uporablja za pripravo in predložitev letnih poročil o nacionalnih programih (vključno z zahtevki za plačilo) iz člena 2 je na voljo na spletišču GD SANTE:
         http://ec.europa.eu/dgs/health_food-safety/funding/cff/animal_health/vet_progs_en.htm.
      
      
         PRILOGA III
         
            Standardne zahteve za predložitev letnih poročil o nacionalnih programih za izkoreninjenje bolezni živali iz akvakulture
         
         Vključene bolezni živali iz akvakulture:
         
                     —
                  
                  
                     infekciozna hematopoetska nekroza (IHN)
                  
               
                     —
                  
                  
                     infekciozna anemija lososov (ISA)
                  
               
                     —
                  
                  
                     koi herpes viroza (KHV)
                  
               
                     —
                  
                  
                     virusna hemoragična septikemija (VHS)
                  
               
                     —
                  
                  
                     okužba z Marteilia refringens
                     
                  
               
                     —
                  
                  
                     okužba z Bonamia ostreae
                     
                  
               
                     —
                  
                  
                     bolezen belih pik pri rakih
                  
               
            
         Besedilo slike
         
            LETNO POROČILO IN ZAHTEVEK ZA PLAČILO ZA PROGRAME ZA ŽIVALI IZ AKVAKULTURE
            Država članica:
            Leto izvajanja:
            Bolezen/zoonoza (1):
            Vsebina in struktura poročila:
            1. opis in ocena razvoja epidemioloških razmer in tehničnega izvajanja dejavnosti, predvidenih v okviru programa, ter stroškovne učinkovitosti programov;
            2. podrobnosti o stopnji doseganja ciljev, določenih v odobrenem programu, in tehničnih težavah;
            3. epidemiološki zemljevidi razširjenosti okužbe in drugi relevantni podatki o bolezni/dejavnostih;
            4. dodatne epidemiološke informacije: informacije o epidemioloških raziskavah, vrstah, lezijah, ugotovljenih v klavnicah ali pri obdukcijah itd.
            A. TEHNIČNO POROČILO
            1. Bolezni (a)
            1.1. Ribe
            infekciozna hematopoetska nekroza (IHN)
            infekciozna anemija lososov (ISA)
            koi herpes viroza (KHV)
            virusna hemoragična septikemija (VHS)
            1.2. Mehkužci
            Marteilia refringens
            Bonamia ostreae
            1.3. Raki
            bolezen belih pik
            (a) Po potrebi bolezen in vrsta.
            2. Splošne informacije o programih
            2.1. Pristojni organ (a)
            (*)
            2.2. Organizacija in nadzor vseh deležnikov, vključenih v program (b)
            (*)
            2.3. Trajanje programa
            (*)
            (a) Opišejo se struktura, pristojnosti, naloge in pooblastila zadevnih pristojnih organov.
            (b) Opišejo se organi, pristojni za nadziranje in usklajevanje programa, in različni vključeni nosilci dejavnosti.
            (1) Po potrebi bolezen ali zoonoza in živalska vrsta.
         
         
            
         Besedilo slike
         
            3. Podatki o testiranju živali
            Država članica, območje ali kompartment (a)
            Bolezen: Leto:
            Gojilnica ali območje gojenja mehkužcev
            Število vzorčenj
            Število kliničnih pregledov
            Temperatura vode ob vzorčenju/ pregledu
            Vrste ob vzorčenju
            Vzorčene vrste
            Število vzorčenih živali (skupaj in po vrstah)
            Število testov
            Pozitivni rezultati laboratorijskih pregledov
            Pozitivni rezultati kliničnih pregledov
            SKUPAJ
            SKUPAJ
            (a) Država članica, območje ali kompartment iz odobrenega programa.
         
         
            
         Besedilo slike
         
            4. Podatki o testiranju v gojilnicah ali na območjih gojenja
            Bolezen: Leto:
            Država članica, območje ali kompart-ment (a)
            Skupno število gojilnic ali območij gojenja mehkužcev (b)
            Skupno število gojilnic ali območij gojenja mehkužcev v programu
            Število pregledanih gojilnic ali območij gojenja mehkužcev (c)
            Število pozitivnih gojilnic ali območij gojenja mehkuž-cev (d)
            Število novih pozitivnih gojilnic ali območij gojenja mehkuž-cev (e)
            Število izpraznjenih gojilnic ali območij gojenja mehkužcev
            % izpraznjenih pozitivnih gojilnic ali območij gojenja mehkužcev
            Odstranje-ne živali (f)
            CILJNI KAZALNIKI
            % zajetih gojilnic ali območij gojenja mehkužcev
            % pozitivnih gojilnic ali območij gojenja mehkužcev
            Obdobna prevalenca v gojilnicah ali na območjih gojenja mehkužcev
            % novih pozitivnih gojilnic ali območij gojenja mehkužcev
            Pojavnost v gojilnicah ali na območjih gojenja mehkužcev
            1
            2
            3
            4
            5
            6
            7
            8 = (7 / 5) × 100
            9
            10 = (4 / 3) × 100
            11 = (5 / 4) × 100
            12 = (6 / 4) × 100
            Skupaj
            (a) Država članica, območje ali kompartment iz odobrenega programa.
            (b) Skupno število gojilnic ali območij gojenja mehkužcev v državi članici, na območju ali v kompartmentu iz odobrenega programa.
            (c) Pregled pomeni testiranje gojilnice/območja gojenja mehkužcev v okviru programa za zadevno bolezen z namenom zvišanja zdravstvenega statusa gojilnice/območja gojenja mehkužcev. V tem stolpcu se gojilnica/območje gojenja mehkužcev ne sme šteti dvakrat, tudi če je bila(-o) pregledana(-o) večkrat.
            (d) Gojilnice ali območja gojenja mehkužcev z vsaj eno pozitivno živaljo v zadevnem obdobju, ne glede na število pregledov gojilnic ali območij gojenja mehkužcev. Upoštevajo se tudi gojilnice ali območja gojenja mehkužcev, za katere(-a) je bilo pred obdobjem poročanja ugotovljeno, da so pozitivne(-a), vendar se od takrat še niso izpraznile(-a), očistile(-a) in opustile(-a).
            (e) Gojilnice ali območja gojenja mehkužcev, katerih zdravstveni status v skladu z delom A Priloge III k Direktivi Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (UL L 328, 24.11.2006, str. 14) je v predhodnem obdobju spadal v kategorijo I, kategorijo II, kategorijo III ali kategorijo IV in ki so v tem obdobju imele vsaj eno pozitivno žival.
            (f) Živali × 1 000 ali skupna teža odstranjenih živali.
         
         
            
         Besedilo slike
         
            B. POROČILO O DEJAVNOSTIH IN STROŠKIH
            Tabela A
            Upravičeni ukrepi
            Število enot
            1 (a)
            2 (a)
            Financiranje na podlagi dejanskih stroškov
            Financiranje prek poenostavljenih oblik nepovratnih sredstev
            Skupni dejanski stroški, ki se zahtevajo za povračilo (c)
            Strošek na enoto/povprečnina/pavšalni znesek
            (100 %)
            Stroški, ki se zahtevajo za povračilo (b)
            Vzorčenje
            Vzorčenje skupaj
            Testiranje
            Testiranje skupaj
            Cepljenje
            Cepljenje skupaj
            Nadomestilo
            Skupno nadomestilo
            Drugi upravičeni ukrepi
            Drugi upravičeni ukrepi skupaj
            Skupaj
            3
            4
            SKUPNI ZAHTEVANI ZNESEK (c)
            (a) Za vsak upravičen ukrep izpolnite stolpec 1 ali stolpec 2 v skladu z metodo sofinanciranja iz sklepa o financiranju.
            (b) Določeni strošek na enoto/povprečnina/pavšalni znesek pri 100 %, pomnožen s številom enot.
            (c) Vsota polj 3 in 4.
         
         
            
         Besedilo slike
         
            Tabela B (a)
            Dodatne informacije o nadomestilu (b)
            Vrste živali
            Odstranjene živali iz akvakulture (c)
            Število/teža odstranjenih živali
            Skupni izplačani znesek nadomestil za živali
            Prejeti znesek za reševanje
            Skupaj
            (a) Izpolniti le kadar upravičeni stroški vključujejo zneske za nadomestilo, ki se izplača lastnikom za zaklane ali izločene/uničene živali ali proizvode.
            (b) Podatki se navedejo v nacionalni valuti, brez DDV.
            (c) Uničene (D) ali poslane za prehrano ljudi (HC).
            C. PODPISANA IZJAVA, KI SE PREDLOŽI LETNEMU POROČILU
            Država članica:
            Program:
            Leto izvajanja:
            Potrjujemo, da:
            — so bile prijavljene dejavnosti dejansko izvedene in da so prijavljeni odhodki dejanski, natančno evidentirani in upravičeni v skladu z odobrenim programom,
            — so vsa dokazila glede dejavnosti in odhodkov na voljo za pregled, da se upraviči višina nadomestila za živali,
            — je bil program izveden v skladu z ustrezno zakonodajo Unije, zlasti s pravili o konkurenci, oddaji javnih naročil in državni pomoči,
            — za ta program ni bil zahtevan noben drug prispevek Unije in da so bili vsi prihodki iz dejavnosti v okviru programa prijavljeni Komisiji,
            — se uporabljajo postopki nadzora, zlasti za preverjanje natančnosti prijavljenih zneskov dejavnosti in odhodkov, da se preprečijo, odkrijejo in popravijo nepravilnosti.
            Datum
            Ime in podpis operativnega direktorja